Here is a page extracted from Wikipedia that may contain CSS, HTML, and a lot of unformatted text.

Title: احمد زيور باشا
Content: احمد زيور باشا  كان رئيس لمجلس الشيوخ المصري، ورئيس للوزراء فى مصر. هو احمد زيور ابن زيور رحمي آغا الجركسي. اتولد سنة 1864 فى اسكندرية، من عيلة شركسية تركية الاصل، يونانية الجنسية جات لاسكندرية من إقليم قوله فى اليونان.

كان رئيس البرلمان المصرى فى فترتين (23 فبراير 1924-24 يوليه 1924) و (25 اكتوبر 1924-24نوفمبر 1924) فى عهد الملك فؤاد الاول

اتعلم فى مصر وبعدها فى كلية الجزويت ببيروت، و اتخرج برضه من كلية اكس فى فرنسا فحصل
على شهادة الحقوق منها. وبعدها رجع لمصر وواشتغل فى القضاء، وبعدها اتعين محافظ لمدينة اسكندرية، بعدها مسك وزير للاوقاف فى وزارة حسين رشدى باشا التالتة فى 19 ديسمبر 1871 بدل من الوزير اللى استقال عبد العزيز فهمي باشا.

اتعين وزير للمعارف العمومية فى وزارة محمد سعيد ذو الفقار باشا الثانية فى 20 مايو سنة 1919 ،و تمّ تعيينه وزير للمواصلات فى اربع وزارات هى، وزارة يوسف وهبه باشا الاولانيه (1919-1920)، ووزارة محمد توفيق نسيم باشا(1920-1921)، ووزارة عدلي يكن باشا (1921) ووزارة يحيى ابراهيم باشا (1921-1924) ثم عين وزيرا للدولة فى التعديل الوزاري التالت لوزارة سعد زغلول باشا سنة 1924 .

مسك منصب رئيس مجلس الشيوخ المصري اللى اغلبيتة وفدية.

شكّل وزارته الاولانيه فى 24 نوفمبر 1924، واستمر فى الحكم لغاية 13 مارس 1925. جمع فيها منصب الرياسة ووزارت الداخلية والخارجية . اتعاد تكليفه بتشكيل الوزارة المصرية مرة ثانية. بعد تقديم استقالة وزارته الاولانيه فى 13 مارس 1925. واستمر فى الحكم لغاية 7 يونيه 1926. اتعيّن رئيس للديوان الملكي فى 27 اكتوبر 1934.

اتوفى احمد زيور باشا فى اسكندرية سنة 1945 واتدفن فيها.

مصدر 
 موقع مجلس الشعب المصري

سياسة مصر
مواليد 1864
وفيات 1945
رؤساء وزرا مصريين
وزراء تعليم مصريين
وزراء مواصلات مصريين
مصريين اتراك
اسكندرانيه